62019CO0757_INF
Domstolens kendelse (Sjette Afdeling) af 28. maj 2020 –Wallonische Region (Indregistrering af et køretøj tilhørende et ikke-hjemmehørende selskab)
(Sag C-757/19)
»Præjudiciel forelæggelse – artikel 99 i Domstolens procesreglement – artikel 49 TEUF – etableringsfrihed – færdsel – indregistrering af motorkøretøjer – fører bosiddende i en anden medlemsstat – køretøj indregistreret i en anden medlemsstat – køretøj stillet til rådighed for den administrerende direktør i et selskab, der har hjemsted i en anden medlemsstat – forpligtelse til i køretøjet altid at medbringe bevis for forskriftsmæssig brug af dette – proportionalitet«
Etableringsfrihed – restriktioner – person bosiddende på det nationale område, og som er administrerende direktør i et selskab, der har hjemsted i en anden medlemsstat – brug af et køretøj, der er forsynet med en udenlandsk nummerplade – national ordning, hvorefter der under bødestraf fastsættes en forpligtelse til på stedet at fremlægge bevis for forskriftsmæssig brug af køretøjet – ikke tilladt – berettigelse – foreligger ikke – tilsidesættelse af proportionalitetsprincippet
(Art. 49 TEUF)
(jf. præmis 23, 27-31, 33-35 og konkl.)
Konklusion
Artikel 49 TEUF skal fortolkes således, at bestemmelsen er til hinder for en ordning i en medlemsstat, hvorefter en person, der er bosiddende i denne medlemsstat, kun kan påberåbe sig en undtagelse fra forpligtelsen til at registrere køretøjer i dennes bopælsmedlemsstat for så vidt angår et køretøj, som er blevet stillet til rådighed for denne person af et selskab, der har hjemsted i en anden medlemsstat, og hvor denne person er administrerende direktør, og er registreret dér, såfremt de dokumenter, der godtgør, at denne person opfylder betingelserne for denne undtagelse, altid medbringes i køretøjet.